প্রথম মহিলা প্রধানমন্ত্রী পেল জাপান!

ওয়েব ডেস্ক : প্রথমবার মহিলা প্রধানমন্ত্রী পেল জাপান (Japan)। নতুন প্রধানমন্ত্রী হতে চলেছেন সানায়ে তাকাইচ (Sanae Takaichi )(৬৪)। চলতি মাসেই জাপানের বর্তমান প্রধানমন্ত্রী শিগেরু ইশিবার (Shigeru Ishiba) কাছ থেকে দায়িত্ব নেবেন তিনি। এর ফলে সে দেশে শুরু হতে চলেছে রাজনীতির এক নতুন অধ্যায়।

সানায়ে তাকাইচি (Sanae Takaichi) কলেজ জীবনে ছিলেন একজন ড্রামার। এর পর প্রাক্তন ব্রিটিশ প্রধানমন্ত্রী মার্গারেট থ্যাচারকে রোল মডেল করে রাজনীতিতে প্রবেশ করেন তিনি। তবে পুরুষ আধিপত্যের কাছে সামনে তুলে ধরা বেশ কঠিন ছিল তাকাইচির কছে। এক সময় অভ্যন্তরীণ সুরক্ষা ও অর্থনৈতিক উপদেষ্টা হিসাবেও দায়িত্ব সামলেছিলেন তিনি। তাঁকে চীনের কড়া সমালোচকও বলা হয়ে থাকে। তবে দলের দু’জনকে হারিয়ে জাপানের (Japan) প্রধানমন্ত্রীর পদ ছিনিয়ে নিলেন তিনি।

আরও খবর : ট্রাম্পের শান্তি প্রস্তাবে রাজি হয়েও গাজায় হামলা ইজরায়েলের!

তবে দায়িত্ব গ্রহণের পর বেশ কয়েকটি কঠিন বিষয়ের সম্মুখীন হতে হবে তাঁকে। প্রথমত, দেশের অর্থনৈতিক ভারসাম্য বজায় রাখতে হবে তাকাইচকে (Sanae Takaichi )। অন্যদিকে অভিবাসীর বিষয় নিয়েও বেশ কিছু সিদ্ধান্ত নিতে হবে। কারণ সে দেশ অভিবাসী সমস্যায় জর্জরিত। ফলে জাপানকে আগের অবস্থায় ফেরানোর মতো একাধিক কঠিন চ্যালেঞ্জ রয়েছে তাঁর কাছে।

অন্যদিকে, গত তিন বছর আগে আততায়ীর গুলিতে প্রাণ হারিয়েছিলেন তৎকালীন প্রধানমন্ত্রী শিনজো আবে। তার পরেই নিরাপত্তা নিয়ে একাধিক প্রশ্ন উঠে গিয়েছিল। ফলে দায়িত্বভার নেওয়ার পর সুরক্ষার দিকে বাড়তি নজর দিতে চান তিনি। মূলত, আগামী ১৫ অক্টোবর জাপানের বর্তমান প্রধানমন্ত্রী শিগেরু ইশিবার (Shigeru Ishiba) মেয়াদ শেষ হচ্ছে। তার পরেই সে দেশের প্রধানমন্ত্রী হিসাবে দায়িত্ব নেবেন সানায়ে তাকাইচি (Sanae Takaichi )।