প্রথম মহিলা প্রধানমন্ত্রী পেল জাপান!

ওয়েব ডেস্ক : জাপানের (Japan) প্রথম মহিলা প্রধানমন্ত্রী হলেন সানায়ে তাকাইচি (Sanae Takaichi)। মঙ্গলবার লোয়ার হাউসে বিপুল ভোটে জয়ী হন তিনি। নতুন প্রধানমন্ত্রী নির্বাচিত হওয়ার পরেই তাঁকে শুভেচ্ছা জানিয়েছেন ভারতের প্রধানমন্ত্রী নরেন্দ্র মোদি (Narendra Modi)। এদিন লোয়ার হাউসে ৪৬৫ সদস্য বিশিষ্ট চেম্বারে তিনি ভোট পান ৩৩৭টি। এবং উচ্চকক্ষে পান ১২৫টি ভোট।

মূলত, জাপানের ১০৪তম প্রধানমন্ত্রী হিসাবে শপথ নেবেন সানায়ে তাকাইচি (Sanae Takaichi)। তাঁকে শুভেচ্ছে জানিয়ে প্রধানমন্ত্রী নরেন্দ্র মোদি (Narendra Modi) সমাজমাধ্যমে লিখেছেন, “জাপানের প্রধানমন্ত্রী নির্বাচিত হওয়ায় সানায়ে তাকাইচি-কে জানাই আন্তরিক অভিনন্দন। ভারত-জাপান বিশেষ কৌশলগত এবং বৈশ্বিক অংশীদারিত্বকে আরও জোরদার করতে আমি আপনার সঙ্গে নিবিড়ভাবে কাজ করার জন্য উন্মুখ। ইন্দো-প্যাসিফিক এবং তার বাইরে শান্তি, স্থিতিশীলতা এবং সমৃদ্ধির জন্য আমাদের গভীরতর সম্পর্ক অত্যন্ত গুরুত্বপূর্ণ।”

Heartiest congratulations, Sanae Takaichi, on your election as the Prime Minister of Japan. I look forward to working closely with you to further strengthen the India–Japan Special Strategic and Global Partnership. Our deepening ties are vital for peace, stability, and prosperity…

— Narendra Modi (@narendramodi) October 21, 2025

আরও খবর : এইচ১বি ভিসা নিয়ে স্বস্তির খবর শোনাল ট্রাম্প প্রশাসন!

প্রসঙ্গত, গত কয়েকমাস ধরে জাপানের (Japan) রাজনীতিতে ডামাডোল চলছে। গত জুলাই মাসে তাঁর লিবারেল ডেমোক্র্যাটিক পার্টি নির্বাচনে পরাস্ত হয়েছিল। তবে তার পরেই দক্ষিণপন্থী দলগুলির সঙ্গে জোট বাঁধে এলডিপি। এর মাঝেই জাপানের প্রধানমন্ত্রী পদ থেকে ইস্তফা দিয়েছেন শিগেরু ইশিবা। তার পরেই প্রধানমন্ত্রী হিসাবে সংসদের দুই কক্ষে নির্বাচিত হলেন তিনি।

তবে দায়িত্ব গ্রহণের পর বেশ কয়েকটি কঠিন বিষয়ের সম্মুখীন হতে হবে তাঁকে। প্রথমত, দেশের অর্থনৈতিক ভারসাম্য বজায় রাখতে হবে তাকাইচকে (Sanae Takaichi )। অন্যদিকে অভিবাসীর বিষয় নিয়েও বেশ কিছু সিদ্ধান্ত নিতে হবে তাঁকে। কারণ সে দেশ অভিবাসী সমস্যায় জর্জরিত। ফলে জাপানকে আগের অবস্থায় ফেরানোর মতো একাধিক কঠিন চ্যালেঞ্জ রয়েছে তাঁর কাছে।